Żagħżugħ ta’ 20 sena mill-Ghana, iżda jgħix Sqallija ċaħad li kien fl-komplott ma’ persuni biex jimportaw, ibiegħu jew jinnegozjaw id-droga cannabis fil-gżejjer Maltin. Il-pulizija arrestat lil Sampson Twene, fit-12 ta’ Diċembru wara li ġewwa back-pack li kien qiegħed iġġor kellu madwar kilo ħaxixa suspettata ħaxixa tal-kannabis. Huwa pprova jdaħħal id-droga permezz tal-catamaran minn Sqallija. F’dan l-istadju ma saritx it-talba għall-ħelsien mill-arrest tal-akkużat. B’rabta ma’ dan il-każ, il-pulizija resqet il-Qorti raġel ieħor ta’ 29 sena mill-Gambia iżda residenti tas-Sliema. Omar Bah ma ngħatax il-ħelsien mill-arrest wara li wieġeb mhux ħati li kien f’komplott biex ibiegħ d-droga. Quddiem il-Maġistrat Giovanni Grixti, qal li huwa qal li mhux id-droga kollha hi tiegħu iżda ftit għall-użu tiegħu. Il-prosekuzzjoni oġġezzjonat li s-sur Bah jingħata l-ħelsien mill-arrest għax m’għandux rabtiet qawwija ma’ Malta, jista’ faċilment jitlaq minn Malta u għax f’dan il-każ hemm tal-inqas xhud wieħed.